alexandrainst/scandi-wiki huggingface dataset:
Offside (fotball)

For andre typer offside, se Offside.
Offside i fotball oppstår når en spiller er på banehalvdelen til motstanderlaget og nærmere mållinjen enn ballen og nest siste motstander. En spiller i offsideposisjon skal kun straffes for offside hvis han eller hun, i det øyeblikket ballen berøres eller spilles av medspiller, etter dommerens oppfatning, deltar aktivt i spillet eller oppnår en fordel av sin posisjon.

Det er ikke mulig for en spiller å bli straffet for offside på egen banehalvdel, eller når vedkommende mottar ballen direkte etter hjørnespark, innkast eller målspark.

Opprinnelig ble det blåst offside når en angripende spiller var nærmere motstanderens mål enn den tredje bakerste forsvarsspilleren, men regelen ble endret til sin nåværende form i 1925. En annen endring av offsideregelen kom i 1990. Før 1990 ble det blåst offside hvis spilleren på det angripende lag var på linje med nest bakerste spiller på det forsvarende lag. Nå heter det at den angripende spilleren må være «nærmere» målet enn forsvarsspilleren idet ballen blir spilt.

Offsideregelen er den eneste fotballregelen som setter taktiske begrensinger på utøvelsen av fotballspillet. I praksis ser man dette ved at forsvarende lag etter å ha erobret ballen flytter sine spillere fremover, for på den måten å hindre motstanderne i å plassere laget høyt på banen.

Når en spiller blir avblåst for offside, blir det forsvarende lag tildelt indirekte frispark fra der forseelsen fant sted.

Offsidefelle 
For at en offsideposisjon skal være straffbar, må spilleren som er i offside kunne anses å være delaktig i spillet. I internasjonal fotball er dette en relativt ny tolkning, og tidligere kunne man ofte se offsideregelen bli utnyttet av det forsvarende lag ved bruk av såkalt offsidefelle, der man like før motstanderen spilte ballen fremover ville sørge for at minst én motspiller ble offsideplassert, for eksempel ved å stoppe en tilbaketrekning eller gjøre en forflytning av forsvaret fremover. Delaktighetstolkningen, og særlig de strenge krav man stiller til delaktighet i dagens fotball for at en offside skal være straffbar, har imidlertid gjort denne taktikken svært risikabel, og den er derfor nærmest forsvunnet fra fotballen.

Referanser 

Engelske ord og uttrykk
Fotballregler

cs:Ofsajd#Fotbal
Numedal og Sandsvær fogderi

Numedal og Sandsvær fogderi (Nummedal og Sandsværds Fogderie) var en administrativ enhet (fogderi) i Akershus len fra 1624, inngikk fra 1662 i Akershus stiftamt, fra 1760 i Buskerud amt.

På reformasjonens tid lå Numedal under Brunla len, mens Sandsvær hørte til Tunsberg len. I forbindelse med etableringen av Kongsberg Sølvverk ble Numedal og Sandsvær len etablert i 1624 under Akershus hovedlen. Fra 1660-tallet benyttes benevnelsen Numedal og Sandsvær fogderi, som viser at området ikke lenger var et privat len. Fogderiet ble i 1760 overført fra Akershus stiftamt til Buskerud amt.

Fogderiet bestod uten ytre grensereguleringer inntil fogderiene i Buskerud amt ble avviklet i 1900, men betegnelsen ble etter hvert forkortet til Numedal fogderi.

Geistlig inndeling i 1664 

Numedal og Sandsvær fogderi:
 Rollag prestegjeld
 Nore anneks
 Opdal anneks
 Flesberg prestegjeld
 Sandsvær prestegjeld

Herredsinndeling mot slutten av 1800-tallet 
Numedal fogderi:
 Sandsvær
 Flesberg
 Rollag
 Nore

Fogderier i Norge
Buskeruds historie
Bjørn Nicolai Bjørnsen Bunkholdt

Bjørn Nicolai Bjørnsen Bunkholdt (født 2. juli 1894 i Arendal, død 4. september 1974) var en norsk redaktør. Han var sønn av boktrykkeren Olav Bjørnsen Bunkholdt (1856–1937) og Caroline Amalie Corneliussen (1857–1938).

Bunkholdt vokste opp i Batteriveien 12 i Arendal, ble student i 1912 og vernepliktig offiser i 1914. Videre journalist i Drammen i 1914, redaksjonell sekretær i Varden, Skien, 1914–1916, journalist i Ringerikes blad 1916–1917, og ansatt i Aftenposten siden 1917, hvor han var London-korrespondent 1921–1923 og utenriksredaktør 1945–1964. Bunkholdt var også mangeårig korrespondent til Daily Telegraph, London, Berlingske Tidende, København og Svenska Dagbladet i Stockholm.

Personer fra Arendal kommune
Norske frimurere
Norske redaktører
Fødsler i 1894
Idrettsklubben Start i 1974

Denne sesongen vant Start Junior-NM for første gang da  ble slått 2-0 i finalen etter mål av Helge Vidar Johansen og John Sollie. Blant spillerne som senere skulle markere seg på A-laget var Helge Haugen og finalens yngste spiller Audun Myhre.

Klubben fikk også etter bronsemedaljen året før prøve seg i Europa for første gang. Deltakelsen i UEFA-cupen endte med tap 1-7 sammenlagt mot , etter at Svein Mathisen scoret Starts første mål i europacupen noensinne. For første gang spilte Start seg også fram til kvartfinale i cupen, men måtte reise hjem fra Stavanger med 1–2 mot .

1. divisjon

Tabell

Seriekamper

Målscorere serie

Cupkamper 
Utdypende artikkel: Norgesmesterskapet 1974

UEFA-cupen 
Utdypende artikler: UEFA-cupen, UEFA-cupen 1974/75

Se også 
 Kampreferater

Kilder 

1974
Start
1. divisjon fotball for menn (1963-1990)
Idrettsklubben Start i 1975

Start gjentok bronsemedaljen fra  i en rekordjevn tetstrid der ett mål mer ville gitt sølv, mens ett mål mindre ville gitt 4.-plass. Klubben spilte seg samtidig for første gang fram til semifinale i cupen der det ble tap med 0-1 mot 2.-divisjonslaget . Hjemmekampen og lokaloppgjøret mot  31. august trakk 16.516 tilskuere, publikumsrekord på Kristiansand stadion fram til .

To av Starts mest profilerte spillere på 70-tallet fikk sin debut på  dette året, Trond Pedersen mot  9. juni, og Svein Mathisen mot  7. juli. Og klubbens yngste medlemmer vant klasse B og ble beste klubb i Norway Cup.

1. divisjon

Tabell

Seriekamper

Målscorere serie

Cupkamper 
Utdypende artikkel: Norgesmesterskapet 1975

Se også 
 Kampreferater

Referanser

Kilder 

1975
Start
1. divisjon fotball for menn (1963-1990)
Gimle skule

For skolen i Bergen se: Gimle skole.

Gimle skule er en barne- og ungdomsskole i Fyresdal som ligger midt i Fyresdal sentrum.

I 2011 ble skolen bygd om.

Referanser 

Barneskoler i Vestfold og Telemark‎
Byggverk i Fyresdal
Idrettsklubben Start i 1976

Start avsluttet sesongen med 390 minutter uten å slippe inn mål etter Arne Dokkens scoring for  etter 60 minutter den 19. september. I -sesongen tok det 34 minutter før første baklengs kom. Dette utgjør 424 minutter uten baklengsmål, en klubbrekord som fortsatt står. Og 19 baklengs i serien var det kun seriemester  som kunne matche.

Forsvaret hold tett i cupen også, med kun ett baklengs på fem kamper. Likevel holdt det ikke lenger enn til kvartfinalen der det ble 0-1 mot årets overraskelse . Sogndal spilte dette året i  og ble det første laget fra 3. nivå som spilte seg fram til en finale, der det forøvrig ble tap mot  og senere  Steinar Aase.

19 år gamle Helge Haugen debuterte med scoring i 1-1 kampen mot , og scoret også Starts mål i to andre 1-1 kamper i løpet av juni.

1. divisjon

Tabell

Seriekamper

Målscorere serie

Cupkamper 
Utdypende artikkel: Norgesmesterskapet 1976

UEFA-cupen 
Utdypende artikler: UEFA-cupen, UEFA-cupen 1976/77

Intertoto Cup 
Utdypende artikkel: UEFA Intertoto Cup

Kamper gruppe 11

Tabell gruppe 11

Referanser

Kilder 

1976
Start
1. divisjon fotball for menn (1963-1990)
Villa Arneborg

Villa Arneborg er en privatvilla i Trosa oppført i 1907 og tegnet av den svenske arkitekten Ferdinand Boberg

Villaen er bygget i jugendstil. Huset har et søylebåret inngangsparti med balustrade. Partiet krones av en rundet frontispis med et sirkelformet kransornament.

Litteratur
 Ann Thorson Walton: "Ferdinand Boberg – Architect The Complete Work", The MIT Press, 1994, ISBN 0-262-23176-X

Eksterne lenker
 Om villaen og interiøret hos SkandiaMäklarnaWebCitation

Boligbygninger i Sverige
Bygninger tegnet av Ferdinand Boberg
Byggverk fullført i 1907
1907 i Sverige
Trosa kommune
LO-borgen (Stockholm)

LO-borgen (opprinnelig Carlbergska huset), er en bygning oppført i 1899 etter tegninger av Ferdinand Boberg.  Bygningen ligger på Barnhusgatan 18 ved Norra Bantorget i Stockholm. Bobergs oppdragsgiver var trevarehandleren Gustaf Carlberg.

Opprinnelig inneholder bygningen paradeleiligheter og lokaler for Kungliga Vetenskapsakademiens nobelkomitéer. Da nobelkomittéene flyttet ut i 1909 flyttet Svenska akademiens Nobelbibliotek inn og var der frem til 1921. 

Huset ble overtatt av LO i 1926 og bygget om til kontorer ved arkitekt Sven Wallander. Det nye inngangspartiet ble samtidig smykket ut med veggfresker med arbeidermotiver av Olle Hjortzberg.  LO har siden dette hatt sitt sete på adressen og har gitt bygningen sitt nåværende navn.

Referanser

Landsorganisationen i Sverige
Byggverk i Stockholm
Bygninger tegnet av Ferdinand Boberg
Byggverk fullført i 1899
1899 i Norge
Frode Urkedal

Frode Olav Olsen Urkedal (født 14. mai 1993) er en norsk sjakkspiller. Han ble utnevnt til stormester i sjakk (GM) i 2016, og vant NM i sjakk i 2012 og 2014. Han har spilt på Norges lag i sjakk-OL flere ganger.

Referanser

Eksterne lenker 
 

Norske stormestere i sjakk
Sjakkolympiadedeltagere
Fødsler i 1993
Norske sjakkspillere
Idrettsklubben Start i 1977

Blant høydepunktene denne sesongen var klubbens første avansement i europacupen da Fram Reykjavík ble slått 8-0 sammenlagt, og ikke minst seieren mot storlaget Eintracht Braunschweig med europa- og verdensmester Paul Breitner på laget i runden etter. Helge Haugen scoret i 1-0 seieren på hjemmebane, men tyskerne ble for sterke i returkampen der det ble tap med 0-4.

I sesongens første seriekamp scoret Vikings Gunnar Berland etter 34 minutter, noe som var første baklengsmål siden Arne Dokkens mål for Strømsgodset etter 60 minutter den 19. september 1976. I mellomtiden spilte Start mot Vard, Ham-Kam, Lillestrøm og Viking uten å slippe inn mål. Dette utgjør 424 minutter uten baklengsmål, en klubbrekord som fortsatt står.

18 år gamle Audun Myhre fikk en uforglemmelig debut mot Viking i samme kamp. Etter å ha gått gradene i klubben fikk han sjansen to minutter før slutt, og etter 25 sekunder på banen ga han Start seieren med sitt første spark på ballen. Han fulgte forøvrig opp med å bli matchvinner også mot Rosenborg i runden etter.

Stein Thunberg gjorde Starts første hat-trick i Eliteserien mot Mjøndalen 2. oktober.

1. divisjon

Tabell

Seriekamper

Målscorere serie

Cupkamper 
Utdypende artikkel: Norgesmesterskapet 1977

UEFA-cupen 
Utdypende artikler: UEFA-cupen, UEFA-cupen 1977/78

Se også 
 Kampreferater

Kilder 

1977
Start
1. divisjon fotball for menn (1963-1990)
Notker Balbulus

Notker Balbulus også skrevet Notger og kjent som Notker stammeren, Munken av St. Gallen og Notker av St. Gallen (født ca. 840 ved Jonschwil, Sankt Gallen, død 8. april 912 i Sankt Gallen) var en frankisk benediktineremunk, musiker  og poet. Han regnes som den som er ansvarlig for utbredelsen av gregoriansk sang i tyske klostre.

Liv og virke 
Allerede som barn kom han til benediktinerklosteret i St. Gallen. Der fikk han opplæring og ble der hele livet som legbror. På grunn av en talefeil fikk han tilnavnet den stamme (latin: Balbulus). Kanskje på grunn av dette handicapet fant han interesse i musikk. Sammen med to andre studerte han musikk og gjorde klosteret til et senter for kirkemusikk.

Han ble etterhvert legbror i klosteret, og ble omtalt som «svak av legeme, men ikke av sinn, stam av tunge, men ikke av intellekt». I årene i klosteret var han lærer, bibliotekar, gjestemester, forsanger og til slutt leder for klosterskolen. Han var vel ansett i samtiden og folk søkte ofte råd hos ham. Keiser Karl den tykke skal jevnlig ha søkt til ham for råd.

Hans litterære innsats var stor, og han oversatte verker av blant andre Aristoteles og Boëthius til tysk. Det er mulig at han er «Munken fra St. Gallen» (Monachus Sangallensis) som skrev Gesta Caroli Magni en biografi om Karl den store skrevet på vers etter kongens bestilling, De frankiske kongenes breviarium og Metrum de vita sancti Galli, en biografi om St. Gallen som hadde grunnlagt klosteret. Han skrev også sannsynligvis et martyrologium.

Hans største arbeid gjorde han innen kirkemusikk, og han skrev flere salmer. I Norsk Salmebok som kom ut i 1985 og i Norsk salmebok 2013, er han representert. Han er kjent som den som er ansvarlig for utbredelsen av den gregorianske sangen i tyske kloster. Hans viktigste verk er Liber Hymnorum fra 884. Han skrev både tekst og melodi til salmene. Han spesialiserte seg på såkalte «sekvenser», en salmetype brukt på viktige dager i kirkeåret. 

Han døde 8. april 912 og relikviene etter ham blir oppbevart i domkirken i St. Gallen. Kulten etter ham startet rett etter hans død og ble godkjent av pave Julius II i 1512. Minnedagen hans er 6. april.

Referanser

Eksterne lenker 
 
 Biografi i Catholic Encyclopedia

Middelalderkomponister
Frankiske personer
Salmediktere
benediktinere
Sveitsiske medlemmer av katolske ordener
Personer knyttet til gregoriansk musikk
Fødsler i 840
Dødsfall i 912
Personer fra kanton Sankt Gallen
Miriam Margolyes

Miriam Margolyes (født 18. mai 1941 i Oxford i England) er en engelsk skuespiller og artist. 

Hennes tidligste roller som skuespiller var i oppsetninger på teater og hun hadde flere biroller i filmer og på fjernsyn der hun vant en BAFTA Award for hennes rolle i filmen The Age of Innocence fra 1993. Med sin særegne stemme, fikk Margolyes først anerkjennelse for hennes arbeid som en artist og sanger. Hun spilte inn en myk-porno film som heter Sexy Sonia: Leaves from my Schoolgirl Notebook. Hun arbeidet også sammen med teatergruppen Gay Sweatshop og hun ga kommentarer under den japanske TV-serien The Water Margin. 

Margolyes sin første store rolle i en film var som Elephant Ethel i Stand Up, Virgin Soldiers (1977). Hun høstet strålende kritikker for hennes rolle som Flora Finching i 1988 i filmen Little Dorrit. På amerikansk fjernsyn, hadde hun en av hovedrollene i den kortlivede situasjonskomedie Franny's Turn fra 1993 som ble vist på CBS Television. I 1993 vant hun en BAFTA Award innen kategorien Beste kvinnelige birolle for hennes rolle som Fru Mingott.

Margolyes begynte å bli lagt merke til et mye yngre publikum da hun spilte som tante Sponge i James and the Giant Peach, hun har også gitt stemmen til Glow Worm i den samme filmen. På denne tiden, hadde hun også en rolle i de animerte reklamefilmene for Cadbury's Carmel barer og hun ga stemmen til den snakkende hunden i den animerte filmen Babe. Hun spilte professor Sprout i filmen Harry Potter And The Chamber of Secrets i 2002. 

I 1980 hadde hun opptredener i Blackadder der hun spilte mot Rowan Atkinson. Hun var en av de opprinnelige skuespillerne i London-produksjonen av musikalen Wicked i 2006 der hun spilte karakteren Madame Morrible der hun spilte mot Idina Menzel, en rolle som hun også spilte på Broadway-teateret i 2008. Margolyes vil gjenta sin rolle som professor Sprout i den kommende filmen Harry Potter og dødstalismanene – del 2 som planlagt å komme ut i 2011. Hun hadde en rolle i BBC-dokumentaren University Challenge: The Story So Far. Hun har uttalt sin intensjon om å bli en australsk statsborger.

Filmografi 
 1980 Mumiens hemmelighet
 1983 Yentl
 1995 Heldiggrisen Babe
 1996 Romeo + Juliet
 1998 Heldiggrisen Babe i byen
 1998 Mulan
 1999 End of Days
 2004 Being Julia
 2006 Nedenom og hjem igjen
 2006 Happy Feet
 2012 The Guilt Trip

Referanser

Eksterne lenker 
 
 

Engelske skuespillere
Skuespillere i Harry Potter-filmer
Anna Rossinelli

Anna Rossinelli (født 20. april 1987 i Basel) er en sveitsisk-polsk sanger. Hun er vokalist i pop-soul trioen Anna Rossinelli.

Eurovision Song Contest
Den 11. desember 2010 vant Rossinelli den sveitsiske nasjonale finalen, Die grosse Entscheidungs Show, med sangen «In Love For a While». Hun representerte derfor Sveits i Eurovision Song Contest 2011, som ble avholdt i Düsseldorf, Tyskland. Der endte hun på sisteplass i finalen, etter å ha kvalifisert seg fra første semifinale.

Referanser

 
 
 
 

Sveitsiske musikere
Deltakere i Eurovision Song Contest 2011
Personer fra Basel
Fødsler i 1987
Steinar Johansen (skuespiller)

Steinar Pleim Johansen (født 4. september 1989) er en norsk skuespiller, musiker, tekstforfatter og produsent fra Rognan.

I 2006 deltok han i TV-serien Alt for Rognan, og turnerte frem til 2008 med revyen med samme navn. Fra 2010 til 2012 spilte han rollen som «Tom Lycke» i TV 2s såpeserie Hotel Cæsar. Johansen har medvirket i oppsetninger ved blant annet Det Norske Teater, Edderkoppen teater, Christiania Teater, Chat Noir teater, Dramatikkens hus og Kulturkirken Jacob.

Johansen arbeidet som produsent for Den kulturelle skolesekken/Kulturtanken (tidligere Rikskonsertene) fra 2016 til 2020. Han har sammen med Rognankompaniet mottatt Gullrute for beste reality og Trygve Hoffs minnepris, og blitt kåret til Årets Nordlending.

Referanser

Eksterne lenker 
 

Norske skuespillere
Skuespillere i Hotel Cæsar
Norske produsenter
Eyvind Getz

Eyvind Getz (født 18. juni 1888, død 29. august 1956) var en norsk høyesterettsadvokat og politiker for Høyre.

Han var sønn av riksadvokat Bernhard Getz (1850–1901) og Johanne Christiane Fredrikke Berg (1855-1924), bror til advokaten Bernhard Nicolai Getz (1878–1932) og oberst Ole Berg Getz (1881-1952). Hans oldefar innvandret til Norge, sannsynligvis fra Schwarzwald.

Getz var advokat av yrke (med møterett for Høyesterett) og ordfører i Oslo fra 1932 til 1934. Han var også styremann for Oslo Kinematografer fra 1932 til 1934.

Referanser

Eksterne lenker 
 

Stortingsrepresentanter fra Høyre
Stortingsrepresentanter for Oslo
Stortingsrepresentanter 1937–1945
Stortingsrepresentanter 1934–1936
Stortingsrepresentanter 1925–1927
Høyre-ordførere i Oslo
Norske høyesterettsadvokater
St. Olavs Orden
Huo Liang

Huo Liang (født 29. september 1989 i Shanghai) er en kinesisk stuper, som konkurrerer for det meste i 10 meter tårnstup (plattform). Han representerte Kina under Sommer-OL 2008 i Beijing, Kina, der han kom på fjerdeplass individuelt, og tok gull i synkron.

Eksterne lenker 
 

Kinesiske stupere
Olympiske mestere for Kina
Verdensmestere i svømmesport for Kina
Deltakere for Kina under Sommer-OL 2008
Stupere under Sommer-OL 2008
Medaljevinnere under Sommer-OL 2008
Personer fra Shanghai
Fødsler i 1989
Olympiske medaljevinnere i stuping
Filmfestivalen i Cannes 2011

Den 64. årlige Cannes filmfestival ble avholdt mellom 11. og 22. mai 2011. Den amerikanske skuespilleren Robert De Niro var juryformann for hovedkonkurransen, og den franske regissøren Michel Gondry var juryformann for kortfilmkonkurransen.
Festivalen åpningsfilm var Woody Allens Midnight in Paris., og festivalen ble avsluttet med visningen av Les Bien-aimés, regissert av Christophe Honoré.

Den norske filmen Oslo, 31. august, regissert av Joachim Trier, ble vist under festivalen og ble godt mottatt. 

Årets gullpalme gikk til den amerikanske filmen The Tree of Life, regissert av Terrence Malick. The Tree of Life er den første amerikanske filmen som har vunnet gullpalmen siden Fahrenheit 9/11 i 2004.

Referanser

Eksterne lenker
 Festival de Cannes

2011
Kunst og kultur i 2011
2011 i Frankrike
Nicolas Rolin

Nicolas Rolin (født ca. 1376, død 18. januar 1462) var en fremtredende skikkelse i hertugdømmet Burgund og i Frankrike på 1400-tallet. Han var kansler for Filip den gode av Burgund i 40 år, og spilte en viktig rolle i europeisk politikk og kultur i denne perioden.

Nicolas Rolins sønn Jean Rolin skulle for øvrig også komme til å spille en betydelig rolle, både som biskop og senere kardinal i den katolske kirke, og som kunstmesén.

Politisk aktør
Som kansler for Filip den gode av Burgund gjennom 40 år var Nicolas Rolin sentral i det politiske maktspillet i Europa. Blant annet øvet han viktig innflytelse på hundreårskrigens forløp.

Grunnlegger av hospitalet i Beaune
Sammen med sin tredje kone Guigone de Salins grunnla Nicolas Rolin et hospital i byen Beaune i det daværende Burgund. Hospitalet var unikt for sin tid fordi det tilbød gratis pleie til fattige trengende. Det antas at Guigone de Salins var den av ektefellene som gikk i bresjen for såvel sykehuset som andre veldedige gjerninger. Hospitalet i Beaune tok imot sin første pasient i 1452. Det var i drift helt frem til 1900-tallet, da det ble bygget et nytt sykehusanlegg ved siden av det gamle. Den opprinnelige bygningen er i dag et museum.

Kunstmesén
Nicolas Rolin bestilte en rekke kunstverk fra tidens fremste malere. Som skikken var på hans tid, lot han seg portrettere i flere av de verkene han bekostet, og mange av disse verkene eksisterer den dag i dag. Jan van Eyck og Rogier van der Weyden er eksempler på kunstnere som utførte bestillingsverk for Nicolas Rolin.

Referanser

Middelalderen
Frankrikes historie
Franskmenn
Organisasjonen for etnisk og demokratisk likeverd

Organisasjonen for etnisk og demokratisk likeverd, forkortet EDL, er en frittstående interesseorganisasjon som jobber for å «synliggjøre en motstand mot at politisk makt og rettigheter blir gitt på etnisk grunnlag». Organisasjonen er et resultat av motstanden mot Finnmarksloven, og ble etablert i Finnmark 27. mars 2007. Styreleder er Turid Bjørnstrøm fra Alta; organisasjonens «fagråd» består av Knut Skog og Jarl Hellesvik. Foreningen oppga i 2009 at den hadde 700 medlemmer.

Politikk 
EDL er motstander av det de kaller «særrettigheter for én etnisk gruppe», samene. EDL mener det bør være like rettigheter for alle. EDLs formål er å endre Finnmarksloven slik at ikke grupper eller enkeltpersoner gis retten til å kreve bruks- og eiendomsrett gjennom Finnmarkskommisjonens granskningsarbeid. EDL ønsker å videreføre arealet som i dag eies av Finnmarkseiendommen i Finnmark som offentlig allmenning. EDL er motstander av samiske rettigheter slik de fremkommer i loven, og ønsker å fjerne lovbestemmelsen som med henvisning til ILO-konvensjon nr. 169 gir samer fortrinn.

Organisasjonen mener ILO-konvensjon nr. 169 er uriktig oversatt, og at samene ikke kan regnes som et urfolk i Norge. EDL mener også at en politisk forankret fornorskning av samer aldri har funnet sted, og at den kulturelle assimileringen fram til nyere tid har vært selvvalgt. EDL mener videre det som samene selv kaller ett folk er et «etnisk og kulturelt mangfold eller et ”lappeteppe” i Finnmarks befolkning».

Jarl Hellesvik fra EDL har karakterisert Konsultasjonsavtalen mellom Sametinget og Kommunaldepartementet fra 2005, som en «ordning for hemmelig diplomati mellom to sentralmakter». EDL hevder denne typen hemmelige konsultasjoner har pågått siden 1990 og startet med etablering av et eget samemanntall til sametingsvalget. Lederen Turid Bjørnstrøm har også sagt at «Samene vil ha styringen over hele Finnmark og deler av Troms og Nordland. Dette er noe som de færreste i Finnmark vet om». Frank Aarebrot karakteriserer dette som konspirasjonsteorier.

Organisasjonen har blitt beskyldt for å dyrke etniske konflikter.

Referanser

Eksterne lenker
 

Norske likestillingsorganisasjoner
Etableringer i 2007
Speed (andre betydninger)

Speed (fra engelsk, hastighet eller hurtighet) har flere betydninger og bruksområder:

 Speed, slang for rusmidlene amfetamin og metamfetamin
 Speed metal, en undersjanger av heavy metal

 SK Speed, idrettsklubb i Oslo

Underholdning 
Speed, amerikansk actionthriller film fra 1994
Speed 2: Cruise Control, amerikansk actionthriller film fra 1997 
Speed Racer, amerikansk spillefilm fra 2008 

Need for Speed, en serie bilspill for spillkonsoller, PC og Mac

Personer 
Gary Speed (f. 1969), walisisk fotballspiller som er spillende trener for Sheffield United
James Speed, USAs justisminister fra 1864 til 1866.
Joshua Fry Speed (1814–1882), nær ungdomsvenn av USAs president Abraham Lincoln
Scott Speed (f. 1983), amerikansk Formel 1-fører
Den Norske Aktuarforening

Den Norske Aktuarforening er en forening av aktuarer i Norge. Foreningen ble stiftet 11. juli 1904.
Foreningen er medlem av the International Actuarial Association og European Actuarial Association. 
Per desember 2021 har foreningen 321 medlemmer, inkludert pensjonister.

Leder i foreningen fra februar 2021 er Stig Harry Olsen.

Foreningen gir ut medlemsbladet Aktuarielt.

Referanser

Eksterne lenker 
 

Norske yrkesorganisasjoner
Etableringer i 1904